Η ιδέα πίσω από το Google FLoC είναι ότι οι διαφημιστές θα εξακολουθούν να έχουν τη δυνατότητα να σας στέλνουν στοχευμένες διαφημίσεις, παρά το γεγονός ό,τι η προσωπική σας ταυτότητα θα έχει “χαθεί στο πλήθος” των χρηστών που έχουν την ίδια ταυτότητα ομάδας. Ωστόσο, και με αυτή την προσέγγιση, εξακολουθούν να υπάρχουν πολλά ζητήματα σχετικά με την προστασία της ιδιωτικότητας.
Παρακολούθηση αποτυπωμάτων στο πρόγραμμα περιήγησης. Μειώνοντας τα χαρακτηριστικά της ταυτότητας της ομάδας σας, είναι δυνατόν να σάς αναγνωρίσουν μέσω της συγκέντρωσης δεδομένων που έχουν σχέση με τις προσθήκες, τις επεκτάσεις, τις προτιμήσεις και τις ρυθμίσεις σας στον Chrome, μαζί με την ΙΡ διεύθυνσή σας.
Διαφημίσεις που κάνουν διακρίσεις. Η Google ισχυρίζεται ότι το FLoC θα φιλτράρει και θα εξαιρεί ιστότοπους και αναζητήσεις που σχετίζονται με πράγματα όπως η φυλή, η σεξουαλικότητα και η θρησκεία, έτσι ώστε οι διαφημιστές να μην μπορούν να κάνουν διακρίσεις όταν επιλέγουν ποιες διαφημίσεις θα εμφανίζονται. Όμως, η Google έχει επανειλημμένα αποτύχει στο παρελθόν να αποτρέψει τέτοιες διαφημίσεις που κάνουν διακρίσεις και δεν υπάρχει τίποτα στη λευκή βίβλο του FLoC που να δείχνει ότι αυτό πρόκειται να αλλάξει.
Ψεύτικη αίσθηση ασφάλειας. Αν και το FLoC δυσκολεύει τους διαφημιστές τρίτων να σας αναγνωρίσουν προσωπικά, αυτό και πάλι δεν εμποδίζει την Google να συλλέγει προσωπικά δεδομένα από το Google Search, το YouTube ή από οποιαδήποτε άλλη υπηρεσία της Google. Επιπλέον, το Google θα παρακολουθεί συνεχώς τα δεδομένα και θα ταξινομεί τους χρήστες σε ομάδες, επιτρέποντας έτσι στην Google να συνεχίσει να έχει πρόσβαση σε πολλά προσωπικά δεδομένα.